CELEX: 62009CA0213
Language: el
Date: 2010-11-25 00:00:00
Title: Υπόθεση C-213/09: Απόφαση του Δικαστηρίου (τρίτο τμήμα) της 25ης Νοεμβρίου 2010 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Barsoum Chabo κατά Hauptzollamt Hamburg-Hafen [Τελωνειακή ένωση — Κανονισμός (ΕΚ) 1719/2005 — Κοινό δασμολόγιο — Είσπραξη εισαγωγικών δασμών — Εισαγωγή μεταποιημένων τροφίμων — Κονσέρβες μανιταριών — Δασμολογική διάκριση ΣΟ 2003 10 30 — Επιβολή συμπληρωματικού ποσού — Αρχή της αναλογικότητας]

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/5
            
         Απόφαση του Δικαστηρίου (τρίτο τμήμα) της 25ης Νοεμβρίου 2010 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Barsoum Chabo κατά Hauptzollamt Hamburg-Hafen
   (Υπόθεση C-213/09) (1)
   
   (Τελωνειακή ένωση - Κανονισμός (ΕΚ) 1719/2005 - Κοινό δασμολόγιο - Είσπραξη εισαγωγικών δασμών - Εισαγωγή μεταποιημένων τροφίμων - Κονσέρβες μανιταριών - Δασμολογική διάκριση ΣΟ 2003 10 30 - Επιβολή συμπληρωματικού ποσού - Αρχή της αναλογικότητας)
   2011/C 30/07
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   Barsoum Chabo
   
      κατά
   
   Hauptzollamt Hamburg-Hafen
   
      Αντικείμενο
   
   Αίτηση εκδόσεως προδικαστικής αποφάσεως — Finanzgericht Hamburg — Κύρος του κανονισμού (ΕΚ) 1719/2005 της Επιτροπής, της 27ης Οκτωβρίου 2005, που τροποποιεί το παράρτημα Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 286, σ. 1), όσον αφορά το ύψος του συμπληρωματικού ποσού που καταβάλλεται κατά την εισαγωγή προϊόντων της δασμολογικής διάκρισης 20031030000 — Κονσέρβες μανιταριών — Αρχή της αναλογικότητας
   
      Διατακτικό
   
   Από την εξέταση του προδικαστικού ερωτήματος δεν προέκυψε κανένα στοιχείο που να καθιστά ανίσχυρο το ύψος του ειδικού δασμού των 222 ευρώ ανά 100 χιλιόγραμμα καθαρού βάρους προϊόντος μετά τη στράγγιση, το οποίο επιβάλλεται, δυνάμει του κανονισμού (ΕΚ) 1719/2005 της Επιτροπής, της 27ης Οκτωβρίου 2005, που τροποποιεί το παράρτημα Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, στις εισαγωγές κονσερβών μανιταριών του γένους Agaricus τα οποία υπάγονται στη διάκριση 2003 10 30 της Συνδυασμένης Ονοματολογίας που περιλαμβάνεται στο εν λόγω παράρτημα, όταν οι εισαγωγές αυτές πραγματοποιούνται εκτός της ποσόστωσης που άνοιξε ο κανονισμός (ΕΚ) 1864/2004 της Επιτροπής, της 26ης Οκτωβρίου 2004, σχετικά με το άνοιγμα και τον τρόπο διαχείρισης δασμολογικών ποσοστώσεων για κονσέρβες μανιταριών εισαγόμενες από τρίτες χώρες, όπως τροποποιήθηκε με τον κανονισμό (ΕΚ) 1995/2005 της Επιτροπής, της 7ης Δεκεμβρίου 2005.
   
      (1)  ΕΕ C 205 της 29.8.2009.